**OBRAZLOŽENJE**

 **I. IZMJENE I DOPUNE PRORAČUNA GRADA KRKA ZA 2021. GODINU**  Prijedlog I. izmjena i dopuna Proračuna Grada Krka za 2021. godinu sastavljen je na temelju Zakona o proračunu (“Narodne novine” broj 87/08, 136/12 i 15/15)) i Pravilnika o proračunskom računovodstvu i računskom planu (“Narodne novine”, br. 124/14, 115/15, 87/16, 3/18, 126/19 i 108/20).

Proračun Grada Krka za 2021. godinu usvojen je na sjednici Gradskog vijeća Grada Krka od 14. prosinca 2020. godine, u iznosu od 109.420.000,00 kn prihoda i primitaka, 1.380.000,00 kn viška prihoda iz prethodne godine te 110.800.000,00 kn rashoda i izdataka.

 Proračun sadrži i planirane prihode i rashode iz nenadležnih proračuna (otočkih općina) za financiranje ustanova temeljem sporazuma o sufinanciranju kao i sve vlastite i namjenske prihode proračunskih korisnika.

* **Izmjenom Proračuna Grada Krka za 2021. godinu predložen je iznos od 96.684.615,33 kn prihoda i primitaka, 5.535.384,67 kn konsolidiranog prenesenog viška iz 2020. godine i 102.220.000,00 kn rashoda i izdataka.**
* **Višak prihoda sastoji se od: viška prihoda Proračuna Grada Krka- Jedinstvenog upravnog odjela u iznosu od 5.171.349,91,00 kn, viška prihoda Javne vatrogasne postrojbe u iznosu od 333.619,62 kn, viška prihoda Centra za kulturu u iznosu od 19.541,91 kn i viška prihoda Dječjeg vrtića u iznosu od 10.873,23 kn.**

|  |  |  |  |  |
| --- | --- | --- | --- | --- |
| Opis | Proračun 2021 | povećanje /smanjenje | Izmjena proračuna 2021 | % |
| 6-Prihodi poslovanja |  99.584.000,00  |  -10.369.386,67  |  89.214.613,33  | 90,3 |
| 7-Prihodi od nefinancijske imovine | 7.470.000,00  | 2,00  |  7.470.002,00  | 100,0 |
| 8-Primici od zaduživanja |  2.366.000,00  | -2.366.000,00  |  0,00  | 0 |
| 9-Višak prihoda 2020. |  1.380.000,00  |  4.155.384,67  |  5.535.384,67  | 401,1 |
| Ukupno prihodi i primici | 110.800.000,00  | -8.580.000,00  |  102.220.000,00  | 92,3 |
| 3-Rashodi poslovanja | 58.063.287,64  | 5.723.193,69 |  63.786.481,33  | 109,9 |
| 4-Rashodi za nefinancijsku imovinu |  47.866.712,36  | -14.373.240,82  |  33.493.471,54  | 70,0 |
| 5-Izdaci za financijsku imovinu |  4.870.000,00  | 70.047,13  |  4.940.047,13  | 101,4 |
| Ukupno rashodi i izdaci | 110.800.000,00  | -8.580.000,00  |  102.220.000,00  | 92,3 |

Tabela 1: Izmjena proračuna 2021.

**Predloženo je smanjenje prihoda u iznosu od 10.369,384,67 kn, što je smanjenje za 9,7% od usvojenog proračuna, smanjenje primitaka od zaduživanja za 2.366.000,00 kn (-100%), povećanje planiranog viška prihoda koji je ostvaren 2020. i u odnosu na plan povećan za 4.155.384,67 kn i smanjenje rashoda i izdataka u iznosu od 8.580.000,00 kn, što je smanjenje od 7,7% od usvojenog proračuna.**

**Razlozi za izmjenu proračuna**

Do izmjena proračuna dolazi zbog:

1. Rasporeda viška prihoda iz 2020. godine u iznosu od 5.535.384,67 kn
2. Prijenosa u 2022. godinu prihoda i rashoda za projekt širokopojasne mreže otoka Krka (PRŠI) u iznosu od 15.000.000,00 kn pa je planirana realizacija 2021 u visini 2 mil kn
3. Uvođenja novih projekata
4. Korekcije postojećih pozicija
5. Rasporeda viška ostvarenih prihoda od poreza na dohodak u iznosu od 4.155.000,00 kn odnosno poreza na imovinu u iznosu od 200.000,00 kn
6. Ukidanja prihoda od zaduživanja (kredita) obzirom da zbog ostvarenja proračuna nisu potrebni

u visini od 2.4 mil kn

Ovim Izmjenama i dopunama Proračuna Grada Krka za 2021. godinu predložene su izmjene na sljedeći način:

 **IZMJENA I DOPUNA PRIHODA I PRIMITAKA**

**61 - POREZNI PRIHODI**

Porezni prihodi se povećavaju za 4.155.000,00 kn i iznose 28.704.200,00 kn, i to na sljedeći način:

 - prihodi od poreza na dohodak povećavaju se za 4.100.000,00 kn, radi znatno većeg ostvarenja (od planiranog) poreza na dohodak od dividendi te radi boljeg ostvarenja od djelatnosti u gospodarstvu (pretežito turističke i s njom povezane djelatnosti), čime planirani prihodi iznose 19.444.200,00 kn i povećani su za 26%.

- prihodi od poreza na kuće za odmor dodatno se povećavaju za 200.000,00 kn i iznose 3.200.000,00 što je povećanje za 6,7%, jer se realizirao širi obuhvat objekata.

- prihodi od poreza na potrošnju smanjeni su za 150.000,00 kn što je smanjenje od 75% i iznose 50.000,00 kn. Grad Krk donio je odluku o ukidanju poreza na potrošnju na razdoblje od godine dana kako bi se u situaciji izazvanoj pandemijom koronavirusa COVID 19 olakšalo obavljanje ugostiteljske djelatnosti. Naplaćeni dug iz prethodne godine niži je od planiranog.

**63 – POMOĆI**

Pomoći proračunu i proračunskim korisnicima se ukupno smanjuju za 14.938.826,73 kn i mijenjaju se na sljedeći način:

K**apitalne pomoći iz državnog i županijskog proračuna** smanjuju se za 1.896.334,57 kn i ukupno iznose 4.072.029,39 kn, uz sljedeće izmjene:

- uvode se dvije nove pozicije kapitalne pomoći državnog proračuna za rekonstrukciju javne površine povijesne jezgre (ul. Biskupa Antona Mahnića) u iznosu od 100.000,00 kn, te kapitalna pomoć drugih proračuna za modernizaciju javne rasvjete u iznosu od 18.375,00 kn,

- povećani su prihodi od kapitalnih pomoći za rekonstrukciju Doma Bajčići u iznosu od 25.494,46 kn,

- smanjena je kapitalna pomoći državnog proračuna za polupodzemne spremnike u iznosu od 45.747,00 kn, kapitalna pomoć za poučno edukacijsku šumu i dječji park Dražica u iznosu od 756.000,00 kn, kapitalna pomoć za projektnu dokumentaciju za energetsku obnovu zgrada u iznosu od 434.375,00 kn, kapitalna pomoći (FZZO) za projekt Smart City u iznosu od 2.212,94 kn, kapitalna pomoć za energetsku obnovu zgrada u iznosu od 319.884,82 kn, kapitalna pomoć (PGŽ) za projektiranje skate parka Ježevac u iznosu od 100.000,00 kn, pomoć za rekonstrukciju i opremanje sportske građevine i javne zelene površine u parku Dražica u iznosu od 288.048,01 kn, te kapitalne pomoći općina za projekt širokopojasne mreže otoka Krka (PRŠI) – Omišalj u iznosu od 93.935,76 kn odnosno Vrbnik u iznosu od 0,50 kn.

 - pomoći izravnanja za decentralizirane funkcije povećavaju se za 4.148,46 kn te ukupno iznose 2.900.555,46 kn. Radi se iznosu koji je Grad primio u ovoj godini kao zaostatak od prošle proračunske godine.

 **Pomoći temeljem prijenosa EU sredstava** mijenjaju se na sljedeći način:

 - uvodi se nova pozicija tekuće pomoći temeljem prijenosa EU sredstava, za projekt modernizacije javne rasvjete, u iznosu od 208.250,00 kn

 - kapitalne pomoći iz državnog proračuna temeljem prijenosa EU sredstava smanjuju se za 13.994.812,62 kn i iznose 5.057.949,35 kn. Izmjene su sljedeće:

- pomoć za projekt rekonstrukcije Doma Bajčići smanjuje se za iznos od 248.676,76 kn (novi plan 2.073.523,24 kn),

- pomoć za energetsku obnovu zgrada povećava se za 427.556,53 kn (novi plan 1.566.756,53 kn),

- pomoć za projekt širokopojasne mreže otoka Krka (PRŠI) smanjuje se za 15.140.010,38 kn (novi plan 451.351,59 kn)

- uvedene su dvije nove pozicije, pomoć za projektnu dokumentaciju za obnovu zgrada u javnom sektoru u iznosu od 318.750,00 kn te pomoć za projekt park šume Dražica (igralište i pješačke staze) u iznosu od 647.567,99 kn.

**Pomoći kod proračunskih korisnika**

**-** za Dječji vrtić **povećavaju se** tekuće pomoći od nenadležnog proračuna-otočkih općinaza 676.500,00 kn ( za bruto plaće zaposlenih) odnosno sredstva iz državnog proračuna za posebne programe u iznosu od 10.500,00 kn. Kapitalne pomoći se povećavaju za 11.000,00 kn

- za JVP povećavaju se tekuće pomoći za 20.000,00 kn ( za dislokaciju)

- za Centar za kulturu sredstva tekućih pomoći iz državnog proračuna se povećavaju za 21.922,00 kn.

**64 - PRIHOD OD IMOVINE**

Prihodi od imovine povećavaju se za 477.524,19 kn uglavnom radi povećavanja planiranih prihoda od javnih površina, naknada od koncesijskih odobrenja te spomeničke rente. Naknade za korištenje javnih površina povećane su za 400.000,00 kn prema ugovorima, naknade za koncesijska odobrenja povećane su za 70.000,00 kn, dok je prihod od spomeničke rente po m2 povećan za 75.000,00 kn. Kod planiranja ovih pozicija radi neizvjesne situacije sa COVID pandemijom planirani su manji iznosi.

Od ostalih prohoda povećan je planirani iznos za naknade za koncesije na pomorskom dobru u iznosu od 15.000,00 kn, smanjene su kamate na oročena sredstva i depozite po viđenju JVP-a za 80,00 kn, uvedena je nova pozicija za prihode od pozitivnih tečajnih razlika i rzalika zbog primjene valutne klauzule u iznosu od 17.604,19 kn, te je smanjena naknada za koncesije za turističko zemljište za 100.000,00 kn.

**65 - PRIHODI OD PRISTOJBI I NAKNADA**

Prihodi od pristojbi i naknada smanjuju se za 208.748,00 kn radi:

* smanjenja prihoda od državnih biljega za 100.000,00 kn (40%) zbog nove uredbe o ukidanju istih. Novi planirani prihod iznosi 150.000,00 kn
* sovećanja prihoda od turističke pristojbe u iznosu 400.000,00 kn (66,7%) pa planirani prihod iznosi 1.000.000,00 kn
* uvođenja nove pozicije za turističku pristojbu na plovnom objektu u iznosu od 20.000,00 kn prema realizaciji
* smanjenja ostalih prihoda za 528.748,00 kn, od čega se ukidaju planirani prihodi od prodaje zemljišta u vlasništvu države u iznosu od 100.000,00 kn, smanjuju se ostali prihodi i povrati u proračun za 300.000,00 kn
* smanjenja prihoda dječjeg vrtića od roditeljske uplate za 139.500,00 kn
* povećanja prihoda Centra za kulturu za 10.752,00 kn

**66 – PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA**

Ovi prihodi smanjuju se za 220.663,87 kn i ukupno iznose 3.255.996,87 kn. Izmjene se sastoje se od:

* smanjenja prihoda od pruženih usluga JVP za 48.000,00 kn pa oni sada iznose 52.000,00 kn
* povećanja donacija iz PVZ za JVP u iznosu od 120.000,00 kn
* smanjenja prihoda JVP-a od PVZ otoka Krka za 220.000,00 kn te sad iznosi 530.000,00 kn
* povećanja prihoda JVP-a od Vatrogasne zajednice PGŽ u iznosu od 6.760,00 kn
* smanjenja prihoda Centra za kulturu grada Krka od tekućih donacija trgovačkih društava u iznosu od 32.765,00 kn
* uvođenja nove pozicije prihoda Dječjeg vrtića od tekućih donacija trgovačkih društava u iznosu od 2.500,00 kn
* smanjenja kapitalnih donacija od trgovačkih društava za 5.431,13kn
* uvođenja nove pozicije za kapitalne donacije trgovačkih društava za igrališta u iznosu od 375.000,00 kn
* uvođenja nove pozicije za prihode JVP-a od kapitalne donacije trgovačkih društava u iznosu od 22.600,00 kn

**68 – KAZNE I UPRAVNE MJERE I OSTALI PRIHODI**

Prihodi od kazni i ostali prihodi smanjuju se za 75.000,00 kn i iznose 433.000,00 kn od čega se kazne povećavaju za 75.000,00 kn a ostali prihodi smanjuju za 150.000,00kn.

**7 – PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine povećavaju se za 2,00 kn i ukupno iznose 7.470.002,00 kn. Radi se o prihodima Javne vatrogasne postrojbe od prodaje starog tehničkog vozila DVD-u Skrad u iznosu od 1,00 kn te prodaji vatrogasnih kaciga DVD-u Skrad u iznosu od 1,00 kn.

**8 – PRIMICI OD FINANCIJSKE IMOVINE I ZADUŽIVANJA**

Ukidaju se primici od financijske imovine, odnosno smanjuju se za 2.366.000,00 kn.

**9- VLASTITI IZVORI**

Preneseni višak prihoda iz 2020. godine iznosi 5.535.384,67 kn, koliko je utvrđeno Godišnjim izvještajem o izvršavanju proračuna Grada Krka za 2020. godinu.

 **IZMJENA I DOPUNA RASHODA I IZDATAKA**

 Rashodi proračuna smanjuju se u ukupnom iznosu od 8.580.000,00 kn, a pojedine pozicije se smanjuju/povećavaju u odnosu na realizaciju i mogućnosti proračuna.

Kod planiranja proračuna za 2021 godinu oprezno su planirani prihodi čija realizacija ovisi o turističkoj sezone jer se nije mogla predvidjeti situacija sa COVID 19 pandemijom i utjecajem na turizam i gospodarstvo. Nakon turističke sezone i poznatih rezultata drugom izmjenom proračuna rashodi se mijenjaju u ovisnosti o mogućnostima proračuna i dinamici realizacije. Neki projekti i aktivnosti su pojačani dodatnim sredstvima prema mogućnostima proračuna ( uređenje terasa zgrade dječjeg vrtića, pomoći osnovnoj školi, projekti na javnim površinama, održavanje nerazvrstanih cesta i sl.)

Smanjenje rashoda u iznosu od 9.918.374,22 kn odnosi se na Jedinstveni upravni odjel, za 21.000,00 kn povećavaju se rashodi za Gradsku knjižnicu, za 19.450,91 kn povećaju se rashodi Centra za kulturu, za 1.118.873,23 kn povećavaju se rashodi Dječjeg vrtića te za 179.050,08 kn rashodi Javne vatrogasne postrojbe.

**001 JEDINSTVENI UPRAVNI ODJEL**

Predložena je izmjena i dopuna rashoda između i unutar odsjeka na sljedeći način:

**U Programu 1001 Javna uprava i administracija** planirano je povećanje u ukupnom iznosu od 558.000,00 kn odnosno 6,4% do sada planiranog. Od rashoda za plaće povećani su rashodi za plaće u iznosu od 80.000,00 kn, povećani su ostali rashodi za zaposlene u iznosu od 40.000,00 kn te sad iznose 150.000,00 kn, povećani su rashodi za doprinose za zdravstveno osiguranje u iznosu od 10.000,00 kn. Povećana su sredstva za održavanje opreme u iznosu od 100.000,00 kn, povećana su sredstva za održavanje prijevoznih sredstava u iznosu od 5.000,00 kn, povećani su rashodi za intelektualne i osobne usluge u iznosu od 100.000,00 kn te su povećani ostali nespomenuti prihodi u iznosu od 15.000,00 kn. Od kapitalnih projekata povećani su rashodi za uredsku opremu i namještaj u iznosu od 70.000,00 kn, prijevozna sredstva u cestovnom prometu u iznosu od 38.000,00 kn (za otkup električnog vozila od komunalnog poduzeća Ponikve eko otok Krk d.o.o. te nabavu skutera za potrebe komunalnog i prometnog redarstva).

Za aktivnost gradskog vijeća, radnih tijela, protokola i općih poslova smanjeni su izdaci za izbore u iznosu od 40.000,00 kn, te sad iznose 50.000,00 kn.

 **U Programu 1002 Financijski poslovi i obveze** povećavaju se sredstva za 10.097,13 kn i ukupno iznose 5.012.697,13 kn, na način da se povećavaju sredstva za odvjetničke usluge za 80.000,00 kn, povećavaju sredstva za pristojbe i naknade za 90.000,00 kn, otvara se pozicija za troškove sudskih postupaka u iznosu od 15.000,00 kn. Sredstva za otplatu glavnice zajmova smanjuju se za 318.000,00 kn na način da se povećava otplata glavnice kredita za izgradnju dječjeg vrtića u iznosu od 18.000,0 kn radi odobrenog moratorija u prosincu 2020 te smanjuje otplata glavnice kredita za izgradnju ceste na Malom Kartecu u iznosu od 336.000,00 kn radi prijevremene otplate glavnice i novog otplatnog plana. Rashodi za otplatu glavnice primljenih zajmova od državnog proračuna smanjuju se za 26.902,87 kn te se uvodi nova stavka izvanrednih rashoda u iznosu od 170.000,00 kn koja predstavlja novi način evidentiranja i korištenja sredstava proračunske pričuve pa je dosadašnja pozicija ukinuta i uvedena nova sa istim iznosom.

**U Programu 1004 Održavanje i gradnja komunalne infrastrukture** rashodi se ukupno smanjuju za 13.483.990,11 kn i iznose 27.459.578,99 kn.

Za održavanje javne rasvjete rashodi se povećavaju za 75.000,00 kn i to 50.000,00 kn za održavanje javne rasvjete te 25.000,00 kn za popravak rasvjete kod osnovne škole u Krku. Povećavaju se rashodi za projekt J*avna rasvjeta i elektroenergetski sustav- gradnja* za 238.000,00 kn i iznose ukupno 735.000,00 kn od čega se 690.000,00 kn odnosi na proširenje i 45.000,00 kn na proširenje elektroenergetskog sustava – priključke i ormariće. Unutar ove aktivnosti ukinuta je pozicija za izmicanje javne rasvjete iz trafostanica u iznosu od 100.000,00 kn.

Povećavaju se rashodi za održavanje nerazvrstanih cesta za 1.300.000,00 kn i iznose 2.000.000,00 kn, zbog čitavog niza projekata na održavanju cesta koji su detaljno navedeni u programu održavanja komunalne infrastrukture.

Smanjuju se rashodi za asfaltiranje, proširenje i izgradnju nerazvrstanih cesta u iznosu od 1.029.000,00 kn i iznose 6.641.000,00 kn. Sastoje se od rashoda za otkup zemljišta za ceste i parkirališta (smanjeni su za 1.220.000,00 kn te sada iznose 3.800.000,00 kn), rashoda sa asfaltiranje i uređenje cesta (povećani za 100.000,00 kn te iznose 2.250.000,00 kn) te rashoda za prijekt sigurnosti prometovanja u ulici Slavka Nikolića u Krku koji iznose 591.000,00 kn (povećani za 91.000,00 kn).

Rashodi za održavanje javnih površina (aktivnost A100405) povećani su za 300.000,00 kn te sada iznose 3.080.000,00 kn, radi dodatnih aktivnosti na održavanju javnih površina navedenih u Programu održavanja komunalne infrastrukture..

 Uvodi se projekt *Javne površine-gradnja* (K100406) u iznosu od 636.068,47 kn. Čine ga rashodi za izgradnju objekata na javnim površinama na području mjesnih odbora u iznosu od 300.000,00 kn, rashodi za uređenje dječjeg igrališta u naselju Salatići u iznosu od 121.105,97 kn, te rashodi za nabavku opreme za dječja igrališta u naseljima Salatići i Brusići u iznosu od 214.962,50 kn.

Ostale komunalne aktivnosti povećane su za 443.000,00 kn te iznose 1.150.000,00 kn. Povećanje se odnosi na pojačano održavanja poljoprivrednih puteva koji su ujedno i biciklističke staze i koje je potrebno pojačano održavati.

Projekt gradnje ostalih komunalnih objekata i nabavke opreme povećava se za 120.000,00 kn Povećavaju se sredstva za proširenje poljoprivrednih puteva u iznosu od 70.000,00 kn, odnosno za nabavku komunalne opreme u iznosu od 50.000,00 kn.

U djelu aktivnosti A100411 Kabelsko distributivni sistem i WIFI-održavanje povećavaju se rashodi za održavanje bežičnog interneta WiFi-a u iznosu od 48.000,00 kn.

**Izgradnja svjetlovodne mreže** povjerena je Ponikve eko otok Krk d.o.o, a ulaganja grada za ovu namjenu povećavaju udjele u vlasništvu trgovačkog društva.

Sredstva koja Grad ulaže u svjetlovodnu distribucijsku mrežu ovom izmjenom proračuna iskazana su u nekoliko projekata u ovisnosti o načinu ugovaranja i realizaciji projekata i obuhvaćena su kroz sljedeće projekte:

*K100417 Svjetlovodna distribucijska mreža grada Krka* povećavaju se za 115.000,00 kn i iznose 295.000,00 kn jer se dodaju sredstva za kapitalnu pomoć u iznosu od 115.000,00 kn za izradu projekata.

*K100434 Ponikve eko otok Krk-Izgradnja EKI otoka Krka u istom infrastrukturnom kanalu EU* *projekta* povećava se u iznosu od 633.000,00 kn za izgradnju i projektiranje projekta i ovaj iznos povećava udjele u vlasništvu trgovačkog društva.

*K100432 PRŠI- Projekt izgradnje širokopojasne mreže sljedeće generacije na otoku Krku KK.02.1.1.01.0020* je projekt čija priprema traje nekoliko godina, za koji su ugovorena sredstva pomoći EU i detaljno je predočen Gradskom vijeću Grada Krka koji je prihvatio projekt. Vrijednost projekta je 77.360.650,68 kn od čega je 57.619.737,71 kn bespovratnih sredstava a 18.881..893,27 kn su vlastita sredstva učešća JLS na području otoka Krka od čega je učešće Grada Krka 13,65%. Prema planu projekta trebao bi biti dovršen do kraja 2023 godine. U 2021. godini bio je planiran iznos od 17.359.569,10 kn. Obzirom da se realizacija projekta pomiče u 2020. godinu ovom izmjenom proračuna planirano je 2.119.422,40 kn (12% od prvobitno planiranog) što je smanjnje u iznosu od 15.240.146,70 kn, sukladno revidiranom dinamičkom planu projekta.

*K100433 Ponikve eko otok Krk- Pasivna oprema za široko pojasnu mrežu* je bio planiran u iznosu od 500.000,00 kn i sredstva se u istom iznosu umanjuju.

*K100424 Projektna dokumentacija za komunalnu infrastrukturu* - Smanjuju se sredstva za Projektnu dokumentaciju za komunalnu infrastrukturu za 85.000,00 kn i iznose 1.150.000,00 kn.

K100429 Uređenje javne površine u povijesnoj jezgri Grada Krka – Trg Kamplin Smanjuju se sredstva za ovaj projekt u iznosu od 140.000,00 kn i iznose 475.000,00 kn koliko je bilo dostatno nakon provedene javne nabave..

Projekt K100431 Gradnja nerazvrstane ceste u poslovnoj zoni smanjuje se za 397.911,88 kn. Rashodi za kupnju zemljišta za cestu u poslovnoj zoni smanjuju se za 21.255,52 kn (iznose 1.418.744,48 kn), za gradnju ceste u poslovnoj zoni povećavaju se za 281.429,86 kn te sada iznose 3.871.429,86 kn, dok se rashodi za izgradnju komunalne infrastrukture za navedenu cestu smanjuju za 658.086,22 kn.

**U Programu 1005 Sustav vodoopskrbe, odvodnje i zaštite voda** predloženo je povećanje u iznosu od 167.950,00 kn pa sredstva iznose 717.950,00kn. Unutar programa povećani su rashodi za kapitalni projekt K100501 Opskrba vodom-izgradnja-Ponikve voda d.o.o. za 310.000,00 kn pa on iznosi 360.000,00 kn, dok su smanjena sredstva za projekt K100503 Otpadne vode-izgradnja-Ponikve vode d.o.o. u iznosu od 32.550,00 kn (projekt se sastoji od rashoda za infrastrukturu oborinske kanalizacije u iznosu od 16.000,00 kn, te rashoda za udjele u vlasništvu Ponikve voda d.o.o., za proširenje kanalizacije, u iznosu od 51.450,00 kn) te za projekt K100506 EU projekt „Sustava prikupljanja, odvodne i pročišćavanja otpadnih voda otoka Krka“ u iznosu od 109.500,00 kn (ukinuti su izdaci za sufinanciranje kamata za EU projekt „Sustav prikupljanja, odvodnje i pročišćavanja otpadnih voda otoka Krka“ u iznosu od 250.000,00 kn, te su uvedene nove pozicije za sufinanciranje kamata i naknada za EU projekt „Sustav prikupljanja, odvodnje i pročišćavanja otpadnih voda otoka Krka“ u iznosu od 120.000,00 kn odnosno za neprihvatljive troškove projekta u iznosu od 20.500,00 kn.

**U Programu 1006 Zaštita okoliša i gospodarenje otpadom** planiranoje smanjenje rashoda za 46.245,00 kn pa ukupan program iznosi 838.405,00 kn. Povećani su rashodi za dezinsekciju, deratizaciju i hig. veterinarsku zaštitu u iznosu od 30.000,00 kn (sada iznose 260.000,00 kn), odnosno smanjeni su rashodi za polupodzemne spremnike za odvojeno prikupljanje otpada u iznosu od 76.245,00 kn (novi iznos 348.405,00 kn).

**U Programu 1007 Održavanja poslovnih i stambenih objekata i društvenih domova rahodi su** ukupno povećani u iznosu od 1.518.573,23 kn, te program sada iznosi ukupno 5.283.573,23,00 kn.

Za održavanje poslovnih prostora i stambenih zgrada rashodi su povećani za 600.000,00 kn te sada ukupno iznose 850.000,00 kn zbog radova na sanaciji nekoliko zgrada u gradskom vlasništvu (npr. zgrada na adresi Vela placa 1, međukatna konstrukcija na kuli,) i sl.

Projekt K100703 Izgradnja stanova-program poticane stanogradnje POS (dodatna ulaganja) je ukinut.

Sredstva za rekonstrukciju zgrade Društvenog doma Bajčići smanjena su u iznosu od 94.000,00 kn, pa sada iznose 3.321.000,00 kn. Uvedena je pozicija za konzultantske usluge u iznosu od 14.000,00 kn, troškovi rekonstrukcije same zgrade povećani su za 19.000,00 kn (sada iznose 2.425.000,00 kn), troškovi nadzora povećani su za 12.000,00 kn (sada 112.000,00 kn) dok su rashodi za opremu Doma smanjeni za 139.000,00 kn (po provedenom postupku nabave ugovorena je cijena manja od planirane), te sada iznose 770.000,00 kn.

Otvorena su pozicije za projekt sanacije terasa i zgrade Djećjeg vrtića u Krku u iznosu od 380.000,00 kn, uređenja dvorišta i zgrade osnovne škole u Krku u iznosu od 150.000,00 kn te sanacije i nadogradnje administrativne zgrade grada Krka, na adresi Lukobran 5, u iznosu od 532.573,23 kn (25.000,00 kn planirano je za opremu i uređaje, 107.250,00 kn za nematerijalnu proizvedenu imovinu.

**U Programu 1008 Osnovno i srednjoškolsko i visoko obrazovanje** rashodi se ukupno povećavaju za 347.000,00 kn i iznose 2.309.000,00 kn. Povećavaju se rashodi za tekuće programe u osnovnoj školi za 245.000,00 kn (28,2%) i iznose 1.115..000,00 kn jer su ova sredstva bila umanjena . Planirana sredstva odnose se na programe u osnovnoškolskom obrazovanju, financiranje produženog boravka djece u školi te na dodatne programe.

 Kapitalni programi zu osnovnoškolskom programu povećavaju se za 2.000,00 kn i iznose ukupno 12.000,00 kn.

Povećavaju se sredstva pomoći učenicima i studentima za 100.000,00 kn i iznose 1.105.000,00 na način da se povećavaju sredstva za stipendije učenicima i studentima za 80.000,00 kn i iznose 510.000,00 kn, povećavaju sredstva za subvencioniranje nabavke udžbenika i školske opreme u iznosu od 10.000 kn i iznose 260.000,00 kn, kao i za nagrade učenicima i sportašima za 10.000,00 kn.

 **U Programu 1009 Sport, rekreacija, kultura i ostalo** povećanje je 351.750,00 kn (9,5%) i iznosi 4.051.650 kn. Povećana su sredstva za održavanje sportskog centra i sportske dvorane u iznosu od 75.000,00 kn te sad iznose 425.000,00 kn te su povećani su rashodi za održavanje spomenika u iznosu od 23.000,00 kn (sad iznose 95.000,00 kn).

U aktivnosti *Ostale društvene potrebe* planirana sredstva ukupno su smanjena za 155.000,00 kn (10%) i iznose 1.398.900,00 kn. Povećana su sredstva za otočni Novi list i promidžbu u iznosu od 50.000,00 kn te za sufinanciranje TZ otoka Krka u iznosu od 10.000,00 kn, ukinute su pozicije za sufinanciranje „MIK-a“ i tekuću pričuvu za koju je otvoren novi projekt

Unesen je projekt *K100912 Ostale društvene potrebe-kapitalne* u iznosu od 215.000,00 kn, a odnosi se na donaciju Domu zdravlja PGŽ-a za ugradnju lifta u prostorijama Doma u Krku u iznosu od 100.000,00 kn, pomoć za modernizaciju javne rasvjete za zgade MUP-a i Doma udravlja PGŽ-a u Krku u iznosu od 70.000,00 kn, donaciju za obnovu zgrade stradale u požaru u iznosu od 15.000,00 kn te na donaciju za troškove opremanja i prijevoza kontejnera Pjevačkom društvu Slavuj iz Petrinje u iznosu od 30.000,00 kn.

Projekt *K100913 Opremanje i izgradnja sportskih objekata i igrališta* povećan je za 175.000,00 kn i iznosi 255.000,00 kn. Rashodi za vanjska igrališta povećani su za 120.000,00 kn, dok je za opremu za sportski centar „Josip Pepi Uravić“ predviđeno 55.000,00 kn.

Aktivnost *A100917 Održavanje i djelatnost vježbališta na otvorenom-Dražica* povećava se za 18.750,00 kn (15.000,00 kn za održavanje te 3.750,00 za intelektualne usluge održavanja programa).

**U Programu 1010 Očuvanje i unapređenje zdravlja i socijalna skrb**  planirano je povećanje u iznosu od 70.000,00 kn (za program Turističke ambulante i hitne medicinske službe). Program je planiran u iznosu od 1.472.000,00 kn.

**U Programu 1011 Izgradnja i održavanje obale i obalnog pojasa** povećana su sredstva za održavanje plaža u iznosu od 320.000,00 kn (sada iznose 620.000,00 kn), odnosno smanjena su sredstva sredstva za razvoj luke Krk, za izgradnju rive u luci Krk, u iznosu 630.000,00 kn (sada iznose 1.870.000,00 kn). Ukupna vrijednost programa je 2.490.000,00 kn.

**U Programu 1012 Jačanje gospodarstva, poljoprivrede i turizma** planirana sredstva povećana su za 55.500,00 kn, te sada iznose 400.500,00 kn. Otvorena je aktivnost za poticanje razvoja poljoprivrede- projekt otkupa vune u iznosu od 23.000,00 kn, projekt izrade programa zaštite divljači u iznosu od 17.500,00 kn te projekt provedbe natječaja za zakup državnog poljoprivrednog zemljišta u iznosu od 15.000,00 kn.

**U Programu 1013 Prostorno uređenje** planirana su sredstva povećana za 450.000,00 kn i iznose 1.000.000,00 kn. Povećanje od 150.000,00 odnosi se na rashode za izradu prostorno planske dokumentacije pa planirani rashodi iznose 350.000,00 kn, dok se povećanje od 300.000,00 kn odnosi na projektiranje i pripremu projekata (planirani rashodi 600.000,00 kn).

**U Programu 1014 Razvojni projekti i projekti poticanja energetske učinkovitosti** planirana sredstva ukupno su povećana za 392.990,53 kn i iznose 10.807.176,71 kn.

* Povećavaju se sredstva za geografsko informacijski sistem GIS za 80.000,00 kn i iznose 130.000,00 kn. Radi se o ulaganju u računalne programe.
* Povećavaju se rashodi za uređenje starogradske jezgre u iznosu od 44.000,00 kn (sada 194.000,00 kn)
* Projekt *K101443 Energetska obnova zgrada u javnom sektoru – Lukobran 5* planiran je u iznosu od 1.306.805,38 kn (smanjenje od 534.244,62 kn) u dijelu koji je financiran iz EU sredstava.
* Projekt *K101445 Energetska obnova zgrada u javnom sektoru – Istarski prolaz 11* povećan je za 222.181,50 kn i sada iznosi 3.113.181,50 kn
* Projekt *K101449 Izgradnja i opremanje pješačke staze i javne zelene površine parka Dražica* smanjuje se za 165.548,25 kn
* Ukida se projekt *K101450 Poučno edukacijska šuma i dječji park dražica* u iznosu od 1.295.000,00 kn *i zamjenjuje novim K101449*
* Povećavaju se rashodi za tekući projekt *T101451 Modernizacija javne rasvjete u Krku-stari grad* za 34.000,00 kn, i iznose 579.750,00. U najvećoj mjeri radi se o modernizaciji rasvjete krčke luke.
* Uvode se projekti:
* *K101453 Priprema EU projekata* u iznosu od 350.000,00 kn
* *K101455 Uređenje i opremanje dječjeg igrališta (vježbališta) u park šumi Dražica* u iznosu od 972.855,48 kn
* *K101456 Donacija opreme za dječja igrališta* u iznosu od 468.000,00 kn
* *K101457 Punionica el. vozila* u iznosu od 71.737,50 kn
* *K101458 Primjena koncepta „Pametnih gradova i općina“-aplikacije* u iznosu od 512.145,10 kn jer je dosadašnji naziv projekta izmijenjen radi financiranja iz EU fondova
* *K101459 Primjena koncepta „Pametnih gradova i općina“-upravljanje internetom stvari* u iznosu od 151.250,00 kn jer je dosadašnji naziv projekta izmijenjen radi financiranja iz EU fondova

 **002 GRADSKA KNJIŽNICA**

 Planirani rashodi za Gradsku knjižnicu iznose 763.000,00 kn i povećavaju se ovim izmjenama proračuna za 21.000,00 kn. Cjelokupno povećanje odnosi se na sredstva za redovnu djelatnost.

 **003 CENTAR ZA KULTURU**

Rashodi za Centar za kulturu izmjenama proračuna ukupno iznose 1.405.005,63 kn i povećani su za 19.450,91 kn (1,4%), od čega su za 18.573,00 kn povećana sredstva za redovnu djelatnost i iznose 693.573,00 kn, za 18.573,00 kn smanjena sredstva za kulturna događanja financirana iz gradskog proračuna (-4,9%) pa iznose 361.427,00 kn, za 2.471,09 kn su smanjeni rashodi za kulturna događanja iz vlastitih izvora i iznose 207.528,91 kn, za 21.922,00 kn su povećani rashodi za kulturna događanja financirana iz nenadležnog proračuna te iznose 121.922.000,00 kn.

 **004 DJEČJI VRTIĆ**

 Planirani rashodi za Dječji vrtić povećani su za 1.118.873,23 kn i ukupno iznose 22.516.873,23 kn što je povećanje od 5,2%.

Za objekte u Krku i Vrhu proračun Grada Krka izdvaja 6.199.000,00 kn za redovnu djelatnost i 45.000,00 kn za opremu.

Rashodi financirani iz nenadležnih proračuna- otočkih općina povećani su za 693.000,00 za redovnu djelatnosti i iznose 11.835.000,00 kn, a za opremu smanjeni su 11.000,00 i iznose 129.000,00 kn.

Rashodi financirani od roditeljske uplate smanjeni su za 133.461,16,00 kn (-3%) i iznose 4.301.538,84 kn.

Unesen je novi kapitalni projekt K400108 Dječji vrtić-stambeni objekt u iznosu od 7.334,39 kn.

 **005 JAVNA VATROGASNA POSTROJBA**

Rashodi za Javnu vatrogasnu postrojbu povećani su za 179.050,08,00 kn (2,9%) te sada iznose 6.263.090,08 kn. Povećani su rashodi za zaposlene u iznosu od 240.000,00 kn, smanjeni su rashodi za redovnu djelatnost financiranu iz vlastitih sredstava i donacija u iznosu od 131.785,92 kn, povećani su rashodi za objekte, vozila i opremu financiranih iz donacija u iznosu od 98.914,00 kn te su povećani rashodi za dislokaciju (pomoć iz nenadležnog proračuna) za 20.000,00 kn.

 **IZMJENA PLANA RAZVOJNIH PROGRAMA ZA 2021. GODINU**

Plan razvojnih programa je dokument kojim se proračun usklađuje sa dugoročnim Programom razvoja u kojem se utvrđuju ciljevi i mjere za provođenje zadanih ciljeva. Plan razvojnih programa za razdoblje 2021 -2023 godinu usklađuje se sa izmjenama proračuna i mijenja u dijelu koji se odnosi na 2021. godinu na način da **se ukupni plan smanjuje za 10.475.677,16 kn i iznosi 58.314.182,56 kn**. Izmjene se odnose na sljedeće**:**

**CILJ 1. Razvoj zelenog gospodarstva**

Rashodi obuhvaćeni kroz CILJ 1 razvoj zelenog gospodarstva smanjuju se za 793.373,87 kn i iznose 10.071.426,13 kn.

**CILJ 2. Razvoj infrastrukture i receptivnih sadržaja**

Rashodi obuhvaćeni kroz CILJ 2. Razvoj infrastrukture i receptivnih sadržaja smanjuju se za 10.143.811,30 kn i iznose 42.028.657,70 kn.

**CILJ 3. Očuvanje okoliša, valoriziranje i očuvanje prirodnih i kulturnih resursa**

Rashodi obuhvaćeni kroz CILJ 3. Očuvanje okoliša, valoriziranje i očuvanje prirodnih i kulturnih resursa smanjuju se za 164.417,09kn i iznose 2.896.787,63 kn.

**CILJ 4. Efikasna lokalna samouprava i podrška ugroženim grupama stanovništva**

Rashodi obuhvaćeni kroz CILJ 4. Efikasna lokalna samouprava i podrška ugroženim grupama stanovništva povećavaju se za 625.925,10,00 kn i iznose 3.317.311,10 kn.

 GRADONAČELNIK

 Darijo Vasilić, prof.

***GRADONAČELNIK GRADA KRKA JE NA SJEDNICI KOLEGIJA OD 06. RUJNA 2021. GODINE PRIHVATIO PRIJEDLOG ODLUKE O I. IZMJENI I DOPUNI PRORAČUNA GRADA KRKA ZA 2021. GODINU TE GA PODNOSI GRADSKOM VIJEĆU GRADA KRKA NA DONOŠENJE.***